**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## ZÁKON

z ...................2016,

**o minimálnom povinnom rozsahu stránkových hodín**

Národná rada Slovenskej republiky sa uzniesla na tomto zákone:

**§ 1**

Tento zákon upravuje minimálny povinný rozsah stránkových hodín niektorých subjektov štátnej správy a územnej samosprávy.

**§ 2**

Orgány miestnej štátnej správy[[1]](#footnote-2), úrady práce, sociálnych vecí a rodiny, daňové úrady, útvary Policajného zboru, v ktorých náplni činnosti je vydávanie občianskych preukazov, vodičských preukazov a cestovných pasov, obecné úrady, mestské úrady, magistráty a miestne úrady mestských častí v Bratislave a v Košiciach sú povinné mať stanovené stránkové hodiny najmenej tri dni v týždni, v úhrne najmenej 18 hodín, pričom sú povinné stanoviť stránkové hodiny vždy na stredu v čase medzi 14. hodinou a 18. hodinou.

**§ 3**

Subjekty podľa § 2 sú povinné mať svoje stránkové hodiny zverejnené na viditeľnom mieste pri vstupe do budovy, v ktorej sídlia a na svojom webovom sídle.

 **§ 4**

Tento zákon nadobúda účinnosť 1. januára 2017.

1. Zákon č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov. [↑](#footnote-ref-2)